Auditor's report — DOHOME, period 2019 (audited, opinion: unqualified)
Auditor firm: PwC
Signing partner: ขจรเกียรติ  อรุณไพโรจนกุล

บริษัท ดูโฮม จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2562

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการบริษัท ดูโฮม จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท ดูโฮม จำกัด (มหาชน) (บริษัท) และบริษัทย่อย (กลุ่มกิจการ) และงบการเงินเฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2562 และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้ระบุเรื่องค่าเผื่อสินค้าล้าสมัยและเคลื่อนไหวช้า และการรับรู้รายได้เป็นเรื่องสำคัญในการตรวจสอบ และได้นำเรื่องนี้มาพิจารณาในบริบทของการตรวจสอบงบการเงินรวมและงบการเงิน
เฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องนี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจาก
การทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า 
ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการ
แสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิด
ข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้
ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่าง
การตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยาก
ที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ขจรเกียรติ  อรุณไพโรจนกุล

ผู้สอบบัญชีรับอนุญาตเลขที่ 3445

กรุงเทพมหานคร

20 กุมภาพันธ์ พ.ศ. 2563

| เรื่องสำคัญในการตรวจสอบ | เรื่องสำคัญในการตรวจสอบ | วิธีการตรวจสอบ |

| ค่าเผื่อสินค้าล้าสมัยและเคลื่อนไหวช้า |  |  |

| อ้างถึง หมายเหตุประกอบงบการเงินรวมข้อ 4 เรื่อง ประมาณการทางบัญชีที่สำคัญ และการใช้ดุลยพินิจ และหมายเหตุประกอบงบการเงินรวมข้อ 10 เรื่องสินค้าคงเหลือ - สุทธิ  ณ วันที่ 31 ธันวาคม พ.ศ.2562 สินค้าคงเหลือก่อนตั้งค่าเผื่อสินค้าล้าสมัยและเสื่อมคุณภาพมีจำนวน 7,113.58 ล้านบาท และค่าเผื่อสินค้าล้าสมัยและเคลื่อนไหวช้ามีจำนวน 62.93  ล้านบาท กลุ่มกิจการมีสินค้าคงเหลือหลายประเภทประกอบด้วยรายการสินค้าจำนวนมาก มูลค่าของสินค้าคงเหลือมีสาระสำคัญต่องบการเงิน กลุ่มกิจการตั้งค่าเผื่อสินค้าล้าสมัยและเคลื่อนไหวช้าจากสภาพของสินค้าและวงจรอายุของสินค้าคงเหลือแต่ละประเภท ซึ่งต้องใช้ดุลยพินิจและการประมาณการโดยผู้บริหารในการประเมินเงื่อนไขของสภาพและ การวิเคราะห์อายุของสินค้า  ข้าพเจ้าให้ความสำคัญเรื่องค่าเผื่อสินค้าล้าสมัยและเคลื่อนไหวช้าเนื่องจากเกี่ยวข้องกับการประมาณการและ การใช้ดุลยพินิจในการพิจารณาความเหมาะสมและเพียงพอของการตั้งค่าเผื่อซึ่งมีผลต่อการวัดมูลค่าของสินค้าคงเหลือและผลการดำเนินงานของกลุ่มกิจการ | อ้างถึง หมายเหตุประกอบงบการเงินรวมข้อ 4 เรื่อง ประมาณการทางบัญชีที่สำคัญ และการใช้ดุลยพินิจ และหมายเหตุประกอบงบการเงินรวมข้อ 10 เรื่องสินค้าคงเหลือ - สุทธิ  ณ วันที่ 31 ธันวาคม พ.ศ.2562 สินค้าคงเหลือก่อนตั้งค่าเผื่อสินค้าล้าสมัยและเสื่อมคุณภาพมีจำนวน 7,113.58 ล้านบาท และค่าเผื่อสินค้าล้าสมัยและเคลื่อนไหวช้ามีจำนวน 62.93  ล้านบาท กลุ่มกิจการมีสินค้าคงเหลือหลายประเภทประกอบด้วยรายการสินค้าจำนวนมาก มูลค่าของสินค้าคงเหลือมีสาระสำคัญต่องบการเงิน กลุ่มกิจการตั้งค่าเผื่อสินค้าล้าสมัยและเคลื่อนไหวช้าจากสภาพของสินค้าและวงจรอายุของสินค้าคงเหลือแต่ละประเภท ซึ่งต้องใช้ดุลยพินิจและการประมาณการโดยผู้บริหารในการประเมินเงื่อนไขของสภาพและ การวิเคราะห์อายุของสินค้า  ข้าพเจ้าให้ความสำคัญเรื่องค่าเผื่อสินค้าล้าสมัยและเคลื่อนไหวช้าเนื่องจากเกี่ยวข้องกับการประมาณการและ การใช้ดุลยพินิจในการพิจารณาความเหมาะสมและเพียงพอของการตั้งค่าเผื่อซึ่งมีผลต่อการวัดมูลค่าของสินค้าคงเหลือและผลการดำเนินงานของกลุ่มกิจการ | วิธีการตรวจสอบของข้าพเจ้ารวมถึงขั้นตอนดังต่อไปนี้  ทำความเข้าใจและประเมินวิธีการและข้อสมมติฐาน ที่ผู้บริหารใช้ในการประมาณค่าเผื่อสินค้าล้าสมัยและเคลื่อนไหวช้า ประเมินข้อสมมติฐานหลักเกี่ยวกับวงจรอายุของสินค้า โดยสุ่มรายการเพื่อขอยืนยันวงจรอายุของสินค้ากับผู้ผลิตสินค้าเพื่อพิจารณาความสมเหตุสมผลของ การประมาณการของผู้บริหาร  ทดสอบความถูกต้องของรายงานการวิเคราะห์อายุสินค้าคงเหลือซึ่งจัดทำโดยผู้บริหาร ทดสอบการคำนวณการตั้งค่าเผื่อ และประเมินความครบถ้วนและถูกต้องของการบันทึกรายการบัญชี ประเมินสภาพสินค้าคงเหลือจากการสังเกตการณ์ การตรวจนับสินค้าคงเหลือ  จากการตรวจสอบดังกล่าวข้างต้น ข้าพเจ้าไม่พบว่ามีประเด็นสำคัญในเรื่องการตั้งค่าเผื่อสินค้าล้าสมัยและเสื่อมคุณภาพ |

|  |  |  |



| เรื่องสำคัญในการตรวจสอบ | วิธีการตรวจสอบ |

| การรับรู้รายได้ |  |

| กลุ่มกิจการประกอบธุรกิจค้าปลีกซึ่งมีรายการขายจำนวนมากจากการขายสินค้าให้ลูกค้าที่หลากหลาย รายได้จากการขายมีสาระสำคัญอย่างมากต่องบการเงิน นโยบายการบัญชีสำหรับการรับรู้รายได้จากการขายได้เปิดเผยไว้ในหมายเหตุประกอบงบการเงินรวมข้อ 2.21   ข้าพเจ้าพิจารณาว่าการรับรู้รายได้เป็นเรื่องสำคัญในการตรวจสอบโดยเฉพาะเรื่องความถูกต้อง การเกิดขึ้นของรายการ และการตรวจตัดยอดในการรับรู้รายได้ เนื่องจากปริมาณรายการขายทั้งการขายเชื่อและการขายเงินสดผ่านสาขาจำนวนมากที่กระจายอยู่ทั้งในกรุงเทพและต่างจังหวัด | วิธีการตรวจสอบของข้าพเจ้ารวมถึงขั้นตอนดังต่อไปนี้  ประเมินและทดสอบการควบคุมทั่วไปของระบบสารสนเทศที่เกี่ยวข้องกับการขายและลูกหนี้ รวมถึงระบบการรับเงิน ประเมินและทดสอบการควบคุมภายในของการขายสินค้าทั้งประเภทการขายเงินเชื่อและการขายเงินสด รวมถึงของการอนุมัติเปลี่ยนแปลงราคาสินค้าและการนำเข้าข้อมูลที่เกี่ยวข้องกับระบบการขาย ทดสอบรายได้จากการขายโดยการสุ่มตัวอย่างและตรวจกับใบแจ้งหนี้ ใบส่งสินค้าและใบเสร็จรับเงินเพื่อตรวจว่า รายได้เกิดขึ้นจริงและมีความถูกต้อง รวมถึงการทดสอบรายการขายช่วงใกล้สิ้นปีและต้นปีเพื่อตรวจว่าการรับรู้รายการขายถูกรอบปีบัญชี  วิเคราะห์เปรียบเทียบข้อมูลรายได้จากการขายโดย การแยกย่อยตามประเภทของการขาย  จากการตรวจสอบดังกล่าวข้างต้น ข้าพเจ้าไม่พบว่ามีประเด็นสำคัญในเรื่องการรับรู้รายได้ |

|  |  |